Hennie Jacobs

Hennie Jacobs (gebore 20 Junie 1981) is 'n Suid-Afrikaanse akteur, musikant, sanger, komediant en liedjieskrywer.

 Vroeë lewe 

Hennie Jacobs is gebore as die seun van Francois en Esther Jacobs op 20 Junie 1981 in Pretoria, provinsie Transvaal (nou Gauteng) van Suid-Afrika.

Jacobs het in Pretoria grootgeword en is die jongste van drie kinders (hy het 'n ouer broer en suster). Nadat hy in 1999 aan die Hoërskool Waterkloof in Pretoria gematrikuleer het, studeer hy aan die Universiteit van Pretoria vir 'n BComm-graad (Hotel en Toerismebestuur). In 2001 studeer hy Drama aan Technikon Pretoria, nou bekend as Tshwane Universiteit vir Tegnologie, waar hy in 2003 'n Baccalaureus Technologiae in Drama ontvang.

 Persoonlike lewe 

In November 2008 was Jacobs en sy verloofde, Marissa Vosloo, die slagoffers van 'n motorkaping by 'n vulstasie by Paulshof in die noorde van Johannesburg. Die kaper het die egpaar met 'n 9 mm-pistool gedreig en hul voertuig geroof. Niemand is beseer nie.

Op Saterdag 6 Desember 2008 is Jacobs en Vosloo in die bos getroud in 'n bruilof met 'n Shebeen-tema. Hul eerste dogter, Nua Audrey Esthe Jacobs, is op 22 Januarie 2010 gebore. Hul tweede dogter, Tali Anah Ella Jacobs, is op 14 Maart 2013 gebore. 

 Rol in 7de Laan 

Jacobs het in November 2006 die rol van Diederik Greyling in 7de Laan begin vertolk. 7de Laan is 'n Afrikaanse sepie met enkele Engelse en Zoeloe-dialoog en Engelse onderskrifte.

In samewerking met SABC het 7de Laan in 2019 'n bekende storielyn vir Jacobs se karakter Diederik ontwikkel. Diederik het 'n vliegtuigongeluk oorleef, waarin hy beseer is. Hy het verslaaf geraak aan dwelms  en het MIV opgedoen. Die werklike dokter Sindi van Zyl het haarself uitgebeeld deur Driederik se dokter te speel. Die 7de Laan MIV-bewusmakingsveldtog is van stapel gestuur omdat Suid-Afrika 'n MIV-epidemie het as gevolg van 'n gebrek aan opvoeding en misleide opvattings oor die siekte. 

Jacobs se laaste verskyning op 7de Laan was op Donderdag 23 April 2020 waar Jacobs se karakter, Diederik, die stel verlaat toe hy besluit om die plaas oor te neem by sy pa wat blind word, na jare in die fiktiewe Hillside in die stad. 

Loopbaan
Verhoog
 Jaar Titel  Rol  Notas 2001  Noises Off  Lloyd Dallas  Wen Beste Byspeler by Tshwane Universiteit vir Tegnologie  2002  Maid in the New South Africa   Mr James  Wen Beste Akteur by Tshwane Universiteit vir Tegnologie   2005  Karla en die Kersknol   Kabaret 2005  Dames en Here  Flasher  Benoem as Beste Akteur Aardklop Nasionale Kunstefees  2007  Stok Voort!  homself  Gebaseer op Stomp (teaterstuk) 2007  Valley Song  Buks  2008  Sy het 'n ding oor liefde  Garn  2009  Bloedbroers  Morris  2010  Vrydag is Skeidag   Boef 2011  Amper   Maks  2011  Buurtwag     Assistent-regisseur 2012  "Master Harold" en die boys   Hally   2012  Die geval van die mal huisvrou  Gert  2013  Die buite-egtelike oupa   Dr Jeff Johnson  2014  Love Letters  Andrew Makepeace Ladd III  2014  Boeing Boeing   Robert  Benoem as Beste Akteur by die Kyknet Fiesta toekennings  2016  Die twee susters   Masha  2017  Manne   Barend 2018  STOK   himself 

Televisie
 Jaar Titel  Rol  Notas 2005  Song vir Katryn 2  Journalis  2005  Dryfsand 1    Carlse  2006 - 2020  7de Laan  Diederik Greyling  Hoofakteur (2006 - 2020). Benoem as Beste Byspeler by die South African India Film and Television Awards in 2013. Wen Beste Byspeler by die Royalty Soapie-toekennings in 2014.  2015  Pantjies Winkel Stories  Pieter 

Films
 Jaar Titel  Rol  Notas 2007  Poena is Koning  Deon
Musiek videos
 Jaar Titel  Rol  Notas 2012  Soen  homself  2013  Net vir nou  homself  2014  Dit is die land  homself  2015   Wolraad Woltemade  homself  2017   Lyflam  homself 
Televisie musiekuitvoerings 
 Jaar Titel  Rol  Notas 2008  Dis hoe dit is met Steve  homself  2013  Toks 'n Tjops  homself  2015  Noot vir Noot Seisoen 40  homself 

Albums
Studio albums
 Jaar  Titel Platemaatskappy Notas 2006  Chilli Confessions       2013  Velcrohart  Vonk Musiek  2014  Dit Is Die Land  Vonk Musiek  2017  Lyflam  Vonk Musiek 

Samestellings
 Jaar  Album  Liedjie Notas 2012  Musiek vir die Langpad Vol.12  Soen     2013  KykNET Musiek - Dis Mos Musiek  Soen     2013  Bok Radio Top 40, Vol. 2   Soen    2014  Afrikaans Is Groot - Vol.7  Dit Is Die Land   2014  Liefde Gaan Groot - Vol.2  Net vir jou    2015  Bok Radio Top 40, Vol. 4  Wolraad Woltemade    2015  Dis Afrikaans  Wolraad Woltemade   2015  Afrikaans Is Lekker  Dit Is Die Land   2016  Die Grootste Afrikaanse Sokkie Vol.11  Peanut Butter En Stroop  2016  Treffer Na Treffer Vol.8  Smoor Verlief 

 Verwysings 

 Eksterne skakels 
 Internetrolprentdatabasis-profiel 
 MusicBrainz-profiel 

Kategorie:Suid-Afrikaanse musici
Kategorie:Suid-Afrikaanse komediante
Kategorie:Geboortes in 1981
Kategorie:Lewende mense
Kategorie:Afrikaanse sangers
Kategorie:Suid-Afrikaanse manlike akteurs
Kategorie:Alumni van die Universiteit Pretoria